**POUK- PONEDELJEK, 18.5. 2020 Spoštovani starši!**


Ker se danes prične pouk tudi v šoli, se je s tem naše delo nekoliko spremenilo. Učiteljica Mojca bo učila v 3.razredu, šolsko delo na daljavo za 5. razrede pa bo pripravljala učiteljica Zlata. Za vse učence velja urnik 5.a razreda.

Prosiva, da še naprej pošiljate zahtevane naloge, ki jih bova redno pregledovali. Povratne informacije bova sporočali le tistim učencem , ki bodo morali naloge popraviti.

Če se bo vaš otrok pri reševanju nalog znašel v težavah, lahko za pomoč v dopoldanskem času od 9.00 do 12.00 kontaktira učiteljico Zlato, - tel. 041 749 796. Lahko pokličete tudi starši in če uporabljate viber, je zaželena uporaba le tega, ker se vidimo in je razlaga lažja.

Hvala za razumevanje in lep pozdrav,

razredničarki 5. razredov .

** Pozdravljeni učenci 5.a in 5.b,**

**MAT**

Kot sem že napisala staršem, se sedaj na daljavo družimo skupaj učenci obeh razredov.

Danes štartamo z matematiko. Ponovili bomo, kar že vemo o geometrijskih likih in telesih.

Najprej naštej geometrijske like: krog, trikotnik, štirikotnik (kvadrat, pravokotnik), večkotnik.

Naštej geometrijska telesa, ki jih že poznaš: krogla, kvader, kocka, valj, piramida, stožec.

Povedali smo tudi že, da so liki lahko ena od ploskev geometrijskih teles.

Primer: Kocka – njene ploskve so kvadrati. Kvadrati pa spadajo med štirikotnike.

Kvadrat ima 4 stranice in 4 kote.

STRANICA

KOT

Pripravite nove delovne učbenike, št.:3 in jih odprite na strani 4.

Reši naloge v DU str.: 4 in 5 in še nalogo 7 n strani 6.


Pri 5. nalogi lahko nalogo opraviš brez plastelina, če ga nimaš. Lahko pa si iznajdljiv-a in uporabiš kaj drugega. Enako velja za paličice, lahko uporabiš narezane trakove ali pa špagete, če ti to dovolijo starši.

Seveda pa se lahko za ŠPO odpraviš na sprehod, nabereš paličice in to nalogo opraviš kasneje.

Nalogo pošlji na vpogled.

**DRU**

Danes boste ponovili znanje o naselitvi Slovanov, Karantaniji in sprejemu krščanstva.

 Pri reševanju nalog v DZ str.: 56 in 57, do naloge 6, si pomagaj z učbenikom, in Power Pointi, ki si jih dobil-a prejšnjo uro.

Seveda pa tudi na spletu najdeš še veliko stvari, ki so ti lahko v pomoč pri reševanju. Bodi čim bolj iznajdljiv-a .Če boš upošteval-a vsa navodila, sem prepričana, da ne bo težav.

** ŠPO**

Kot sem že omenila pri MAT, se danes odpravi na sprehod in si naberi nekaj palčk, ki jih potrebuješ pri matematični nalogi št.: 5. Na sprehodu del poti teči, del pa hodi. Lahko preskočiš tudi kakšno oviro. Naredi tudi nekaj vaj za raztezanje, ki jih delamo v šoli. Če bo vreme naklonjeno, bodi zunaj, se žogaj, preskakuj kolebnico, kolesari….. ideje imaš tudi sam-a.

POMEMBO JE, DA SE ČIM VEČ GIBAŠ!

**SLJ**

Najprej skupaj ponovimo: Kaj so pridevniki?

**Pridevniki so besede, ki jih pridevamo (dodajamo) samostalnikom. Tako samostalnike bolj natančno določajo.**

Določijo jim:

- lastnost (npr. mrzel sladoled – Kakšen sladoled?),

- vrsto (npr. jagodni sladoled – Katere vrste sladoled?)

- svojino (npr. Metkin sladoled –Čigav sladoled?)

Prejšnjo uro ste nekateri še imeli nekaj težav pri določanju pridevnikov, zato smo danes vse še enkrat ponovili.

Ustno opravi naslednjo nalogo: danim besedam dodaj vsaj 5 pridevnikov:

MIZA, RAVNILO, AVTO

Sedaj pa odprite DZ na str: 51 in reši vse od 3. do 8. naloge.

Nalogo pošlji na vpogled.

NIT

Reši kviz na spodnji povezavi in mi ga pošlji.

<https://www.bookwidgets.com/play/t:g9ekEqwtPj4O3NHy0KHcjhn2uO0nxfeM-7FXaPYRSD1GWkRIRlc=>

Odpri povezavo in reši kviz.

Rešuješ tako, da označiš pravilen odgovor.

Po straneh se premikaš s pomočjo puščice , ki je desno spodaj. Imaš 11 vprašanj.

Na koncu potrdi SUBMIT, nato pa vnesi svoj e-mail oz. e-mail staršev (naj ti pomagajo) in moj e-mail ( [zlata.kejzar@oskoroskabela.si](mailto:zlata.kejzar@oskoroskabela.si) ).

Jaz bom preverila pravilnost odgovorov.